Temeljem članka 17. stavka 1. alineje 3. Zakona o sustavu civilne zaštite ("Narodne novine", br. 82/15, 118/18, 31/20 i 20/21),članka 30. Statuta Općine Brestovac (Službeni glasnik Općine Brestovac broj 3/2021 ) , te u skladu sa Procjenom rizika od velikih nesreća za područje Općine Brestovac, a na prijedlog Općinskog načelnika Općine Brestovac i prethodne suglasnosti Ministarstva unutarnjih poslova, Ravnateljstva civilne zaštite, Područnog ureda civilne zaštite Osijek, Službe civilne zaštite Požega, KLASA: \_\_\_\_\_\_\_\_\_, URBROJ:\_\_\_\_\_\_\_\_\_\_\_\_ od \_\_\_\_\_2021. godine Općinsko vijeće Općine Brestovac na sjednici održanoj 2022. godine donijelo je

**ODLUKU
o određivanju pravnih osoba od interesa za sustav civilne zaštite
na području Općine Brestovac**

**Članak 1.**

Ovom Odlukom o određivanju pravnih osoba od interesa za sustav civilne zaštite
na području Općine Brestovac (dalje u tekstu: Odluka) određuju se pravne osobe od interesa za sustav civilne zaštite na području Općine Brestovac s ciljem priprema i sudjelovanja u aktivnostima i mjerama radi smanjenja rizika od katastrofa, pružanja brzog odgovora na prijetnje i opasnosti nastanka te ublažavanja posljedica u slučaju prijetnje, nastanka i posljedica velikih nesreća i katastrofa na području Općine Brestovac.

**Članak 2.**

1. Pravne osobe od interesa za sustav civilne zaštite na području Općine Brestovac (dalje u tekstu: pravne osobe) su one pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji djelatnosti odnosno pravne osobe koje svojim redovitim predmetnom poslovanja u najvećoj mjeri mogu doprinijeti zaštiti i spašavanju ljudi, životinja, materijalnih i kulturnih dobara i okoliša u slučaju prijetnje, nastanka i posljedica velikih nesreća i katastrofa na području Općine Brestovac.
2. Pravne osobe čine operativnu snagu sustava civilne zaštite, te kao operativna snaga sudjeluju kao nositelji posebnih zadaća uz ostale operativne snage (stožer civilne zaštite, operativne snage vatrogastva, operativne snage Hrvatskog Crvenog križa, operativne snage Hrvatske gorske službe spašavanja, povjerenike civilne zaštite, koordinatore na lokaciji) i uz žurne službe, redovne snage te ostale sudionike iz sustava civilne zaštite.

**Članak 3.**

Na području Općine Brestovac ne postoje pravne osobe od interesa za sustav civilne zaštite općine koje bi svojim proizvodnim, uslužnim, materijalnim, ljudskim i drugim resursima odnosno koje svojim redovitim poslovanjem u najvećoj mjeri mogu doprinijeti zaštiti i spašavanju ljudi, životinja, materijalnih i kulturnih dobara i okoliša u slučaju prijetnje, nastanka i posljedica velikih nesreća i katastrofa na području Općine Brestovac.

**Članak 4.**

1. Za uspješno funkcioniranje sustava civilne zaštite, od interesa za sustav civilne zaštite na području Općine Brestovac su:

**-Obrt Javni prijevoz i trgovina, vl. Vesna Banožić,Završje**

- angažiranje u slučaju potrebe za građevinskim strojevima i građevinskim materijalom

 **-OŠ Dragutin Lerman, Brestovac**

- angažiranje u slučaju potreba zbrinjavanja evakuiranih osoba

**Članak 5.**

1. Pravne osobe iz članka 4. ove Odluke nemaju obavezu izraditi operativne planove već su obavezne dostaviti sljedeće podatke:
2. točan naziv,
3. kontakt podatke o odgovornoj osobi,
4. broj o operativnih članova i
5. podatke o raspoloživim materijalno-tehničkim sredstvima i spremnosti za operativno djelovanje.
6. Svaka pravna osoba podatke iz prethodnog stavka obavezna je dostaviti Općini Brestovac u roku od mjesec dana od dana zaprimanja Odluke o određivanju pravnih osoba od interesa za sustav civilne zaštite te nakon svake promjene.

**Članak 6.**

1. Pravne osobe dužne su se odazvati zahtjevu načelnika Stožera civilne zaštite Općine Brestovac i načelnika Stožera civilne zaštite Republike Hrvatske te sudjelovati s ljudskim i materijalnim resursima u provedbi mjera i aktivnosti u sustavu civilne zaštite.
2. U slučaju velike nesreće i katastrofe, pravnim osobama koordinira načelnik Općine Brestovac uz stručnu potporu Stožera civilne zaštite Općine Brestovac.

**Članak 7.**

1. Sredstva za provedbu obveza Općine Brestovac koje proizlaze iz ove Odluke osigurat će se do visine utvrđene Proračunom Općine Brestovac i iz sredstava pravnih osoba iz njihovih izvora.
2. Stvarno nastali troškovi djelovanja pravnih osoba u situacijama iz članka 7. ove Odluke podmiruju se iz Proračuna Općine Brestovac i državnog proračuna Republike Hrvatske.

**Članak 8.**

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite u Općini Brestovac (Službeni glasnik Općine Brestovac broj 7/2016).

**Članak 9.**

Ova Odluka stupa na snagu danom donošenja, a objaviti će se u „Službenom glasniku Općine Brestovac“.

KLASA:

URBROJ: 2177/02-01-22-1

Brestovac, 2022.g.

 PREDSJEDNIK OPĆINSKOG VIJEĆA

 Tomo Vrhovac